Finala Ligii Campionilor 2005
Finala Ligii Campionilor 2004-2005 a fost meciul final și decisiv din cadrul Ligii Campionilor 2004-2005. Meciul a avut loc pe data de 25 mai 2005, pe Stadionul Olimpic Atatürk din Istanbul, Turcia. Finala s-a disputat între Liverpool FC (Anglia) și AC Milan (Italia), fiind câștigată de către englezi, la penalty-uri, după cele 120 de minute scorul fiind egal: 3-3. Acesta este unul dintre cele mai cunoscute meciuri din istoria fotbalului, Liverpool reușind să revină după ce fusese condusă la pauză cu scorul de 3-0. Pentru AC Milan au marcat Paolo Maldini (căpitanul echipei) și Hernán Crespo o dublă, în timp ce pentru Liverpool au marcat Steven Gerrard (căpitanul echpei), Vladimír Šmicer și Xabi Alonso. Este una dintre cele mai mari reveniri reușite vreodată de către o echipă la un nivel înalt, fapt pentru care meciul a fost supranumit "Miracolul de la Istanbul". Acesta a fost a cincilea trofeul UEFA Champions League câștigat de echipa din Anglia.